Destnivîsara Voynich
Destnivîsara Voynich (bi navê Wilfrid Michael Voynich hatiye navandin, ku sala 1912'yê vedîtiye) destnivîsareke nivîskî ye ku bi texmînî di nava salên 1404 û 1438'ê de li bakurê Îtalyayê hatiye nivîsîn. Destnivîsar bi cure nivîsîneke nenas û zimaneke nenas hatiye sazkirin. Ji derve wisa dixûye ku di nivîsîn û sazkirina wê de qisûrekê nîne. Bi zîrekî, hostayî hatiye nexşandin. Mirov dibîne ku agahiyên li ser botanîk, anatomî û stêrnasiyê tê de hene yan jî ji derve wisa dixûyên. Destnivîsar ji sala 1969'ê vir de di bin kataloga MS 408 a li pirtûkxaneya bi navê Beinecke Rare Book and Manuscript Library a Yaleyê de tê parastin. Destnivîsar ji 240 rûpelan pêk tê. Alfabeya wê nenas e. Sedan salan in, pisporên pêderxistina şîfreyan, nikarin şîfreya wê bibînin. Dibêjin mîstîkkar bi zîrekî nivîsên xwe şîfre kiriye. Bi zimanek û alfabeyek cuda hatiye nivîsîn ku hêj jî nayê zanîn kîjan e.